data.title: Pablo Iglesias diu que les eleccions a Catalunya no poden definir la relació amb l'estat
data.context: El líder de Podem, Pablo Iglesias, ha volgut negar el caràcter plebiscitari de les eleccions del 27-S. En una entrevista a la Cadena Ser, ha considerat que aquestes seran unes eleccions 'autonòmiques' i que 'en termes jurídics no és viable que unes eleccions a Catalunya defineixin la relació amb la resta de l'estat'. Iglesias diu que no vol 'que Catalunya se'n vagi ' d'Espanya i que prefereix 'seduir Catalunya d'una manera diferent a la malaptesa de Fernández Díaz, que insulta a Pep Guardiola perquè es presenta a unes eleccions, o a la del PP, que han fabricat independentistes': 'Quan un va a Catalunya i veu les coses des d'allà diu: clar, és normal que molts catalans vulguin marxar', ha declarat. 'Em semblaria una irresponsabilitat que la majoria dels catalans no volguessin continuar a Espanya i fóssim indiferents a aquesta realitat', ha dit. Tot i que li 'semblaria bé' que els catalans votessin sobre la seva relació amb l'estat, considera que aquesta qüestió s'ha de resoldre en el marc d'un procés constituent espanyol que elabori una nova constitució que garanteixi 'de manera efectiva' drets com l'educació i alhora que servis per afrontar la qüestió territorial. Per això, i malgrat els esdeveniments, per Iglesias les eleccions del 27-S no són sinó unes eleccions 'autnoòmiques', i considera que 'només Artur Mas ho planteja com un sí o un no'. Per Iglesias, la relació entre Catalunya i Espanya és una qüestió de formes: 'Intueixo que amb una manera més tolerant de fer les coses a Espanya hi hauria una majoria de catalans que estarien encantats de buscar una fórmula amb què poguéssim continuar caminant junts  en què puguem seguir caminant junts, però si no és així cal acceptar-ho'.
data.text: plebiscitari
data.id: P_288_C_288_Q1
data.question: Quin caràcter ha negat Pablo Iglesias que tenen les eleccions?
data.text: la relació amb la resta de l'estat
data.id: P_288_C_288_Q2
data.question: Què no poden definir unes eleccions autonòmiques a Catalunya?
data.text: que Catalunya se'n vagi
data.id: P_288_C_288_Q3
data.question: Què no vol Iglesias?